钦定古今图书集成/明伦汇编/家范典/第084卷 > 《伤往赋》〈有序〉唐·刘禹锡
## 钦定古今图书集成/明伦汇编/家范典/第084卷 > 《伤往赋》〈有序〉唐·刘禹锡

人之所以取贵于飞走者，情也。而诞者以遗情为智，岂至言耶？予授室九年而鳏，痛若人之夭阏弗遂也，作赋以伤之，冀夫览者有以增伉俪之重云。

“叹独处之悒悒兮，愤伊人之我遗。情可杀而犹毒，境
当欢而复悲。人或朝叹而暮息，夫何越月而逾时。太
极运乎三辰，转寒暑而下驰。有归于无兮盛复于衰。
犹昧爽之必暮，又安得而怨咨。我今怨夫若人兮，曾
旭旦而潜晖。飘零偏反之萼，倏忽蜉蝣之衣。川走下
而不还，露迎阳而易晞。思已甚兮难绝，见无期兮永”
思。我行其野，农民桑者；举案来馌，亦在林下。我观于
途，裨贩之夫，同荷均挈，荆钗布襦，羽毛之蕃，鳞介之
微。和鸣灌丛，双泳涟漪，薨薨者虫，蠢蠢伊豸，游空穴
深，两两相比，何动类之万殊，必雄雌而与俱。物莫失
俪，以孤处，我方踽踽而焉如？我复虚室，目凄凉兮心
伊郁，心伊郁兮将谁语？坐匡床兮抚婴儿，何所丐沐
兮何从仰饴。襦裤在身兮昔围差跌，鞶囊附臂兮馀
馥葳蕤。诚天性之憯感，顾童心兮如疑。哓然有难继
之慕，漠然减好弄之姿。指遗褂兮能认，愬空帷兮欲
归。我入寝宫，痛人亡兮物改其容。宝瑟僵兮弦柱绝，
瑶台倾兮镜奁空。寒炉委灰，虚幌多风。隙驷晨转，窗
蟾夜通。步摇昏兮网“拈翡翠，芳褥掩兮尘化蚷蛩。阅
刀尺之馀泽，见巾箱之故封。翫服俨兮犹具，繁华谢
兮焉从？想翩翻于是非。求窸窣与冥蒙，信奇术之可
致，嗟此生兮不逢。徒注视以寂听，恍神疲而目穷。还
抱影以独出，纷百哀而攻中。”《系》曰：“龙门风霜苦，别鹤
哀鸣夜衔羽吴江波浪深，雌剑一去无遗音。悲之来
兮愦”予心，汹如行波洊浸淫。怅缘情而莫极，思执礼
以自箴。已焉哉！冉冉生死，悠悠古今，乘彼一气兮聚
散相寻。或鼓而兴，或罢而沉。以无涯之情爱，悼不驻
之光阴。谅自迷其有分，徒终怨于匪忱。彼《蒙庄》兮何
人？予独累叹而长吟。